ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

pentru ratificarea unor clauze ale Actului adiţional nr. 1/12.11.2021 la Contractul de delegare prin concesiune a gestiunii activităţilor de colectare şi transport a deşeurilor în județul Cluj – lotul 2 înregistrat sub nr. 775/02.12.2020

Consiliul Local al Comunei Valea Ierii întrunit în ședința ordinară din data de 25 noiembrie 2021,

Având în vedere :

- Proiectul de hotărâre înregistrat sub nr. 70/19.11. 2021 pentru ratificarea unor clauze ale Actului adiţional nr. 1 la Contractul de delegare prin concesiune a gestiunii activităţilor de colectare şi transport a deşeurilor în județul Cluj – lotul 2 înregistrat sub nr. 775/02.12.2020propus de Primarul Comunei Valea Ierii, /domnul Nap Dorin;

- Referatul de aprobare nr.4545/ 19.11.2021 întocmit de domnul primar Nap Dorin,

- Raportul de specialitate nr. 4546/19.11.2021 întocmit de doamna Farcaș Adriana-inspector de specialitate;

- Avizele Comisiilor de specialitate nr. 1 și 3 din cadrul consiliului local;

Ținând cont de :

- prevederile Hotărârii Consiliului Local Valea Ierii nr. 54/30.09.2021 privind aprobarea modificării şi completării Contractului de delegare prin concesiune a gestiunii activităţilor de colectare şi transport a deşeurilor în județul Cluj – lotul 2 înregistrat sub nr. 775/02.12.2020 şi pentru mandatarea Asociaţiei de Dezvoltare Intercomunitară ECO-METROPOLITAN Cluj în vederea încheierii contractelor cu organizaţiile care implementează obligaţiile privind răspunderea extinsă a producătorului (OIREP) în scopul îndeplinirii obiectivelor stabilite prin Legea nr. 249/2015 privind modalitatea de gestionare a ambalajelor şi a deşeurilor de ambalaje;

- prevederile actului adiţional nr. 1/12.11.2021 la Contractul de delegare prin Concesiune a gestiunii activităților de colectare și transport a deșeurilor în județul Cluj înregistrat sub nr. 775 din 02.12.2020 ;

În conformitate cu prevederile:

- art. 8 alin. (3) lit. d2)  şi art. 10 alin. (5) din Legea nr. 51/2006 – Legea serviciilor comunitare de utilități publice, republicată, cu modificările și completările ulterioare;

În temeiul competențelor stabilite prin art. 129 alin. (1), alin. (2) lit. d), alin. (7) lit. n), art. 139 alin. (1) și art. 196, alin. (1) lit. a) din Ordonanţă de Urgenţă nr. 57/2019 privind Codul administrativ, cu modificările și completările ulterioare ,

Consiliul Local al comunei Valea Ierii adoptă prezenta hotărâre:

**Art. 1.** Se ratifică următoarele clauze ale actului adiţional nr. 1/12.11.2021 la Contractulde delegare prin concesiune a gestiunii activităţilor de colectare şi transport a deşeurilor în județul Cluj – lotul 2 înregistrat sub nr. 775/02.12.2020, semnat de către Asociaţia de Dezvoltare Intercomunitară Eco-Metropolitan Cluj şi Supercom S.A. conform mandatului acordat prin H.C.L.nr. 54/30.09.2021:

1. În preambulul actului adiţional, la punctul 8 ultimul paragraf, respectiv: „*Acest din urmă tarif include doar costurile pentru cantitatea deşeurilor care vor fi aduse la staţie de către operatorii ce vor colecta deşeurile stradale și cei care vor colecta deşeurile din parcuri si grădini*”, a fost înlocuit cu: *Acest din urma tarif va fi facturat si plătit de operatorii ce vor colecta deşeurile stradale și cei care vor colecta deşeurile din parcuri și grădini pentru deșeurile aduse la staţia de transfer.*
2. În preambulul actului adiţional, punctul 11 a fost completat după cum urmează*: Prin adresa nr****. 8929/20.09.2021*** *Supercom S.A. a arătat că situaţia provocată de pandemia Covid-19 a generat întârzieri în realizarea planului de mobilizare, Delegatul finalizând livrările aferente Contractului cu excepţia unor recipienţi care se află în curs de livrare şi implementarea* ***sistemului de cântărire ofertat şi a*** *softului de contabilizare a cantităţilor pe fiecare beneficiar, iar datorită faptului că acest mod de plată prin cântărire la fiecare beneficiar este un element de noutate şi a faptului că a avut o întârziere în livrarea RFID-urilor de 2 luni, încă nu a finalizat procesul de alocare şi înregistrare a recipienţilor în baza de date, solicitând drept urmare ca până la data de 31.12.2021 să folosească un sistem intermediar de determinare a cantităţilor şi implicit a costurilor rezultate pentru utilizatorii casnici, care se vor concretiza în facturile individuale emise pentru perioada începând cu luna iunie 2021.*
3. Art. 1 al actului adiţional a fost modificat după cum urmează: ***Art. 1.*** *Părţile confirmă faptul că până la**finalizarea tuturor investiţiilor în vederea intrării în funcţiune a CMID Cluj-Napoca, se impune aplicarea Tarifelor Tranzitorii cuprinse în Oferta Financiară ce constituie Anexa 2 a Contractului.* *În acest sens, Părţile prevăd că Tarifele Tranzitorii vor fi aplicabile până la momentul la care vor fi funcţionale toate instalaţiile din cadrul CMID Cluj-Napoca, respectiv vor fi operabile (i) celula I a depozitului, inclusiv instalaţiile şi clădirile aferente (staţia de epurare, instalaţia de colectare şi tratare a biogazului, staţia de combustibil, clădirea administrativă, echipamentele de tratare a deşeurilor de construcţii şi demolări etc), (ii) staţia de sortare a deşeurilor reciclabile menajere şi similare, (iii) staţia de tratare mecano-biologică (atât linia de tratare mecanică a deşeurilor reziduale cât şi linia de tratare biologică a fracţiei organice şi a deşeurilor biodegradabile colectate separat), (iv) centrul de colectare pentru fluxurile speciale de deşeuri (periculoase menajere, voluminoase). Părţile estimează astfel că Tarifele Tranzitorii se vor aplica până la data de* ***31.12.2022****. În măsura în care instalaţiile din cadrul CMID vor fi funcţionale conform precizărilor anterioare înainte de această dată, perioada de aplicare a Tarifelor Tranzitorii va înceta la momentul la care instalaţiile menţionate devin funcţionale, Delegatul având obligaţia de la acest moment de a aplica Tarifele potrivit Contractului.*
4. Art. 2 lit. a) al actului adiţional a fost modificat după cum urmează: ***Tarif Tranzitoriu:*** *înseamnă contravaloarea furnizării/prestării Serviciului care face obiectului prezentului Contract, conform Articolului 10 (“Tariful”) din prezentul Contract, aplicabil pe perioada tranzitorie, de la Data de Începere a Contractului şi până la finalizarea tuturor investiţiilor în vederea intrării în funcţiune a CMID Cluj-Napoca, respectiv până la momentul la care vor fi funcţionale toate instalaţiile din cadrul CMID Cluj-Napoca, respectiv vor fi operabile (i) celula I a depozitului, inclusiv instalaţiile şi clădirile aferente (staţia de epurare, instalaţia de colectare şi tratare a biogazului, staţia de combustibil, clădirea administrativă, echipamentele de tratare a deşeurilor de construcţii şi demolări etc), (ii) staţia de sortare a deşeurilor reciclabile menajere şi similare, (iii) staţia de tratare mecano-biologică ( atât linia de tratare mecanică a deşeurilor reziduale cât şi linia de tratare biologică a fracţiei organice şi a deşeurilor biodegradabile colectate separat), (iv) centrul de colectare pentru fluxurile speciale de deşeuri (periculoase menajere, voluminoase).*
5. Art. 12 al actului adiţional a fost modificat după cum urmează:

* Alin. (1) pct. B**: *Pentru utilizatorii non-casnici ( agenţi economici şi instituţii publice):***

*Pentru cantităţile colectate la nivelul individual al fiecărui utilizator non-casnic se emite un bon de confirmare în care se va înscrie cantitatea efectiv colectată. Factura va fi emisă lunar iar contravaloarea acesteia va rezulta din cantităţile totale colectate la nivelul unei luni calendaristice, acestea se cumulează şi se înmulţesc cu tariful/tonă .*

* Alin. (1) pct. C**: *Depozite necontrolate:*** *Cantitatea totală colectată la nivel de UAT – provenită din depozite necontrolate va fi pozată şi cântărită. Cantitatea va fi înmulţită cu tariful aprobat şi se va emite factură pentru fiecare Beneficiar.*
* După alin. (2) s-a introdus alin. (21) având următorul conţinut: ***(21)***Dacă la finalul perioadei prevăzută la alin.(2) cantitățile colectate de către operator sunt mai mici decât cantitățile estimate și utilizate în cadrul Documentației de atribuire părțile convin că tariful va fi ajustat/modificat prin raportare la cantitatea de deșeuri colectată în această perioadă.

**Art. 2**. Ca urmare a ratificării conform prevederilor anterioare, conţinutul actului adiţional nr. 1/12.11.2021 la Contractulde delegare prin concesiune a gestiunii activităţilor de colectare şi transport a deşeurilor în județul Cluj – lotul 2 înregistrat sub nr. 775/02.12.2020, în forma cuprinsă în anexa prezentei, semnat în baza mandatului acordat Asociaţiei de Dezvoltare Intercomunitară Eco-Metropolitan Cluj prin HCL nr.54/30.09.2021 reflectă întru totul voinţa Consiliului Local Valea Ierii.

**Art. 3.** Cu ducerea la îndeplinire a prezentei hotărâri se încredinţează primarul comunei Valea Ierii.

**Art. 4.** Prezenta hotărâre se comunică Instituţiei Prefectului – Judeţul Cluj, Asociaţiei de Dezvoltare IntercomunitarăEco-Metropolitan Cluj, Primarului comunei Valea Ierii și se va publica pe site-ul propriu.

Proiect inițiat de primar, Avizat:

Dorin Nap Secretar general al comunei,

Nelia-Crenguța Mariș